Evrópumeistararnir eru komnir áfram í Meistaradeildinni eftir magnaðan sigur í Austurríki . Andrew Robertson segir ekkert lið hafa áhuga á að mæta Liverpool þegar kemur að 16 liða úrslitum keppninnar á nýju ári . ,, Við vitum að það er borin virðing fyrir okkur í Evrópu . Við berum virðingu fyrir öllum mótherjum okkar en við vitum líka hvað við höfum afrekað síðustu tvö árin . Það er á hreinu að enginn vill mæta okkur . En það stendur upp á okkur að sanna að þetta allt sé rétt . " Leikjaálag Liverpool er mikið þessar vikurnar en Andrew er ánægður með að Liverpool sé að berjast á mörgum vígstöðvum . Það þýði einfaldlega að liðinu sé að vegna vel . ,, Ef einhver myndi spyrja mig hvort ég myndi vilja skipta á verðlaunapeningnum mínum í Meistaradeildinni fyrir færri leiki þá dytti mér það ekki í hug . Allir þessir leikir eru tilkomnir vegna þess að okkur gengur vel og það viljum við ! " Það hefur verið í mörg horn að líta hjá leikmönnum Liverpool það sem af er leiktíðar og svo verður áfram . Einmitt eins og stuðningsmenn og leikmenn Liverpool vilja hafa það !